**О Д Г О В О Р**

на пратеничко прашање од пратеникот Тито Петковски поставено

на 53-та седница на Собранието на Република Македонија

одржана на 4 мај 2009 година

Инвестиционата Програма на Владата на Република Македонија за реализација на Стратешките Проекти, се однесува на периодот 2009-2016 година.

 Проектите опфаќаат 8 области:

1. Енергетика

2. Транспорт (патишта, железнички пруги и аеродроми)

3. Водоводи и канализации

4. Животна средина

5. Социјални станови

6. Спортски објекги

7. Проекти во образование и култура и

8. Други проекти

Вкупната вредност за реализација на инфраструктурни проекти за периодот 2009-2016 изнесува околу 8 милијарди евра:

• Буџетски средства се околу 1 милјарда евра

• Задолжување кај банки и меѓународни финансиски институции (Светска банка, ЕБРД, ЕИБ, КфЊ, Дојче банка, други странски банки, домашни банки) 2,0 милијарди евра

• Средства од приватни инвеститори (концесии, ЈПП) 5 милијарди евра Грантови во износ од 27 милиони евра.

**И. ЕНЕРГЕТИКА**

Во делот на енергетиката се предвидува реализација на над 30 стратешки енергетски проекти: отворање на рудници, изградба на термоцентрали, хидроцентрали, гасни централи, гасификација, нуклеарна програма, далноводи, ветерници, итн.

Вкупната вредност на енергетските проекти е 3,8 милијарди евра, од кои 400 милиони евра ќе бидат обезбедени од Буџетот на РМ и од сопствени средства на државните енергетски компании ЕЛЕМ и МЕПСО, 800 милиони евра кредитно задолжување и 2,6 милијарди евра се инвестиции (приливи) од концесии и јавно приватно партнерство.

**ИИ. ТРАНСПОРТНА ИНФРАСТРУКТУРА**

Вкупната вредност на проектите во транспортната инфраструктура е 3,8 милијарди евра, од кои 600 милиони евра ќе бидат обезбедени од Буџетот на РМ, 800 милиони евра кредитно задолжување, 2,4 милијарди евра се инвестиции (приливи) од концесии и 27 милиони евра се грантови.

**ИИИ. ВОДОВОДИ И КАНАЛИЗАЦИИ**

За 300.000 жители во над 400 населени места ќе се изградат водоводи и канализациони системи, со што ќе се подобри водоснабдувањето и комуналната инфраструктура.

Потребни се вкупно 100 милиони евра, од кои 70 милиони евра за водоснабдителни системи, а 30 милиони евра за канализациски системи. 50 милиони евра ќе се обезбедат од ЕИБ, 20 милиони евра од Светска банка, 8.8 милиони евра од КфЊ, а останатите од други финансиски институции. Проектот ќе се реализира во периодот 2009 - 2011 година.

**ИВ. ЖИВОТНА СРЕДИНА**

Во делот на заштитата на животната средина, ќе се реализираат 2 значајни проекги:

1/Дојранско езеро - зголемување на капацитетот за обезбедување на дополнителни количини вода за Дојранско езеро и системот за наводнување Паљурци.

2/Каскадни прегради на реката Вардар и решавање на проблемот со фекални води во град Скопје.

За двата проекти потребни се 37,9 милиони евра, од кои 7,4 милиони евра ќе бидат обезбедени од Буџетот на РМ, а 30,5 милиони евра кредитно задолжување.

**В. ИЗГРАДБА НА СОЦИЈАЛНИ СТАНОВИ**

Ќе се продолжи со изградба на 1.100 социјални станови во вкупна вредност од 34 милиони евра, за периодот 2009-2012 (буџетски средства). За довршување на започнатите и изградба на 228 нови социјални станови обезбедени се 6.9 милиони евра буџетски средства за 2009.

**ВИ. СПОРТСКИ ОБЈЕКТИ**

Во делот на спортските објекти, ќе се реализираат десетина проекти во вкупна вредност од над 100 милиони евра, кои ќе се обезбедат од Буџетот на Република Македонија.

**ВИИ. ОБРАЗОВАНИЕ**

1/ Изградба на нов Универзитет за информатичка технологија во Охрид, за што потребни се 8 милиони евра. Во 2010 се предвидува почеток со градба на новата зграда, за во втора половина на 2012 нејзино завршување.

*2/* Нов студентски дом во Аеродром, за што потребни се 5 милиони евра. Рокот за реализација е 2009/2010.

3/ Изградба на 93 училишта по моделот на ЈПП

4/ Изградба на 2 средни училишта во Струга. Вредноста е 7 милиони евра (буџетски средства), а рокот за изградба е 2010.

**ВИИИ. КУЛТУРА**

Во делот на културата, во следните 5 години предвидена е реализација на следните капитални проекти:

1/ Стар театар во Скопје;

2/ Концертна сала за Македонската филхармонија;

3/ Музејски комплекс „Македонска борба";

4/ Театар во Велес;

5/ Турски Театар во Скопје;

6/ Реконструкција на Универзална сала во Скопје;

7/ Доградба на Народната и Универзитетска Библиотека "Св. Климент Охридски" во Скопје;

8 Изградба на Библиотека во Тетово;

9/ Изградба на Спомен куќа на Тодор Проески.

**И.. ОСТАНАТИ ПРОЕКТИ**

1/ Изградба на нова зграда за потребите на Уставниот Суд

(18 милиони евра, буџетски средства)

2/ Проширување на зградата на Собранието на Република Македонија

(17 милиони евра, буџетски средства)

3/ Изградба на зграда на Министерството за надворешни работи (10 милиони евра, буџетски средства).